<classify> MOHAMED HAMAD-KITETO JESHI la Polisi Wilayani Kiteto Mkoani Manyara, linamshikiliamwalimu, Daniel Saulo wa Shule ya Msingi Matui kwa tuhuma za kumpachikaujauzito mwanafunzi wake wa darasa la saba. Kamanda wa Polisi Mkoa wa Manyara, RPC Christopher Foime,amethibitisha tukio hilo kwa kukamatwa mtuhumiwa huyo na yuko Kituo cha PolisiMatui kwa ajili ya upelelezi na uchunguzi zaidi. Kwa sasa mtuhumiwa tunamshikilia Kituo kidogo caha Polisi Matui,anaendelea na mahojiano, atafikishwa mahakamani wakati wote taratibuzitakapokamilika ili sheria ifuate mkondo wake, alisema Kamanda Foime. Akizungumzia tukio hilo Mwalimu Mkuu wa Shule hiyo, Victoria Mushi,alikiri kukamatwa mwalimu huyo akisema tukio hilo ni la tatu kujitokeza shulenihapo na kwamba hawezi kusema lolote kwasasa. Nilikuwa Kanisani sikupokea mapema simu yako, kuhusu suala hili lamwalimu yupo Polisi kwa sasa siwezi kuzungumzia lolote, ingawa matukio hayayamekuwa yakijirudia ni tukio la tatu, kwahiyo bado siwezi kusema lolote kwasasa ndugu yangu, alisema Mwalimu Mushi alipokuwa anazungumza kwa njia yasimu. Akizungumza na MTANZANIA baba mzazi wa mtoto huyo, Isaka Maroalielekeza masikitiko yake kwa Mwalimu Mkuu wa shule hiyo, Victoria Mushi kwakuficha tukio hilo ingawa alilifahamu toka mwanzo wiki wiki mbili zilizopitabaada ya shule kuwapima wanafunzi hao. Taarifa za kuwa mwanangu ana ujauzito wa miezi miwili nilizifahamutoka kwa watu wiki mbili zilizopita ..nilipoenda shuleni kuuliza mwalimu Mkuualinificha ndipo nikaamua mwenyewe kumchukua mwanangu na kwenda kumpima kwenyekituo cha Afya Engusero na kubaini haya,alisema Mkuu wa Wilaya ya Kiteto, Tumaini Magesa, alisema tatizo la watoto wakike kukatishwa masomo kwa kupachikwa mimba limekithiri, pamoja na kuwepo kwasheria Serikali inaendelea pia kuelimisha umma kuacha kuwapachika mimbawanafunzi.  <topic>: AFYA 